Totz os miembros d'o grupo son vechetarians y miembros activos de PETA, y diferents organizacions d'esfensa d'os dreitos d'os animals. En o video d'o single "Ready to Fall" apareixen imachens de granchas de procesamiento d'animals, rodeos, cazata y tamién de temas como a deforestación, o deschelo d'os casquetz polars y os incendios forestals. Seguntes o propio grupo iste ha estau o video más important que nunca no han feito. A versión comentata por o director amaneixió en a pachina web de PETA. En 2009, o grupo fue trigato como a "Grupo más en favor d'os animals" por PETA. Amás d'estar estrictament vechetarians, totz os miembros de Rise Against, fueras d'o batería Brandon Barnes, siguen a filosofía straight edge, abstenendo-se d'o consumo d'alcohol y drogas.